Ballbreaker

Ballbreaker on australialaisen hard rock -yhtye AC/DC:n 26. syyskuuta 1995 ilmestynyt järjestyksessään 13:s studioalbumi. Albumilta julkaistiin singlet ”Hard as a Rock”, ”Hail Caesar” ja ”Cover You in Oil”. 
Albumin tuotti Rick Rubin, joka oli aiemmin tuottanut yhtyeen singlen ”Big Gun” (1993). "Ballbreaker" on yhtyeen ensimmäinen albumi sitten vuoden 1983, jolla rumpuja soittaa Phil Rudd. Kappaleet kirjoittivat yhtyeen kitaristit Angus Young ja Malcolm Young. 
Albumi oli listoilla neljännellä sijalla Yhdysvalloissa ja kuudennella sijalla Britanniassa. Listaykkösenä se oli ainakin Sveitsissä, Suomessa ja Ruotsissa.
Albumi julkaistiin remasteroituna vuonna 2004 osana AC/DC Remasters -sarjaa. 
Musiikki.
Tyyli.
"Ballbreaker"-albumilla AC/DC palasi sen alkupään albumien dynaamisuuteen. Albumi on riffivetoinen, blues boogiea sisältävä hard rock -levy. Äänimaailmaltaan se on yhtyeen 1980- ja 90-lukujen vaihteen albumeja kuivempi ja riisutumpi. Phil Sutcliffen mukaan levy ”rokkaa johdonmukaisesti ja kaunistelemattomana, jykevien riffien ja tiukkojen lauluosuuksien vuorotellessa luotettavasti sykkivien rumpujen ja karujen bassopulssien kanssa”.
Kappalemateriaali.
Albumin avauskappale ”Hard as a Rock” oli peräisin jo "Who Made Who" -albumin (1986) äänityssessioista. ”Boogie Man” edustaa perinteistä bluesia, ja kyseisen tyylilajin vaikutteita on myös kappaleissa ”The Honey Roll” ja ”Caught with Your Pants Down”. 
Muutama kappale on yhtyeelle epätyypillisesti yhteiskunnallisesti kantaaottava. ”Burnin’ Alive” kertoo vuonna 1993 tapahtuneesta Wacon piirityksestä, jossa lahkolaisia paloi kuoliaaksi.&lt;ref name="Engleheart/414"&gt;Engleheart &amp; Durieux 2007, s. 414.&lt;/ref&gt; ”Hail Caesar” käsittelee tyranneja ja kuinka heillä on tapana kohdata loppunsa. ”The Furor” kritisoi uskonnollisia saarnaajia, ja sen nimi mukailee saksan kielen sanaa "Führer" (). 
Kappaleet ”Cover You in Oil”, ”The Honey Roll”, ”Love Bomb” ja ”Ballbreaker” käsittelevät suorasukaisesti seksiä.&lt;ref name="Sutcliffe/169"&gt;Sutcliffe 2011, s. 169.&lt;/ref&gt; ”Whiskey on the Rocks” on jatkumoa yhtyeen monille juomalauluille. Phil Sutcliffe on kirjoittanut, että sanoituksiltaan "Ballbreaker" saattaa kokonaisuutena olla AC/DC:n hiomattomin albumi.
Julkaisu ja vastaanotto.
Myynti ja painokset.
"Ballbreaker" julkaistiin Australiassa ja Euroopassa 22. syyskuuta ja Yhdysvalloissa 26. syyskuuta 1995. Albumi nousi listoilla Yhdysvalloissa neljänneksi, Britanniassa kuudenneksi Australiassa ykköseksi ja kymmenen kärkeen miltei kaikilla tärkeimmillä markkina-alueilla. "Ballbreakeria" myytiin Yhdysvalloissa miljoona kappaletta, ja se ylitti platinalevyrajan vuoden loppuun mennessä.&lt;ref name="Engleheart/413"&gt;Engleheart &amp; Durieux 2007, s. 413.&lt;/ref&gt; Kokonaismyynti jäi kuitenkin siellä selvästi edellisen "The Razors Edge" -albumin (1990) viiden miljoonan kappaleen kokonaisluvusta.
Australiassa albumin julkaisi Albert Productions ja muualla East West Records. Se ilmestyi CD-levynä, C-kasettina ja vinyylilevynä. Myöhemmin "Ballbreaker" on julkaistu myös digitaalisesti. Vuonna 2003 se julkaistiin CD:nä ja vinyylinä uudelleen masteroituna. Vuonna 2024 julkaistiin värivinyylinä juhlapainos AC/DC:n 50-vuotisen uran kunniaksi.